изходящите потоци на необслужваните заеми и аванси се разбиват по видове входящи или изходящи потоци.
 329.
 Входящите потоци към категорията на необслужваните експозиции се отчитат в съответствие с параграфи 239ii — 239iii и 239vi от настоящата част, с изключение на входящите потоци към категорията „държани за продажба“, които са извън обхвата на настоящия образец. Входящите потоци се разбиват по вид (източник) на входящия поток. Във връзка с това:
 а)
 „Входящ поток, свързан с начислената лихва“ представлява начислената лихва по необслужвани кредити и аванси, които не са били включени в никоя от другите категории на разбивката по видове (източник); в тази връзка този входящ поток отразява начислените лихви по необслужвани кредити и аванси, които са били класифицирани като необслужвани в края на предходната финансова година и са постоянно класифицирани като такива оттогава насам; начислената лихва по експозиции, които са били класифицирани като необслужвани в съответствие с параграфи 213—239 или 260 от настоящата част само през периода, се отчита заедно с входящия поток в съответната категория (източник);
 б)
 „от които: прекласифицирани от обслужвани преструктурирани експозиции в изпитателен срок, които преди това са били прекласифициран от необслужвани експозиции“ включва „обслужвани преструктурирани експозиции в изпитателен срок, извадени от категория необслужвани експозиции“, както са определени в параграф 261 от настоящата част, които отново са прекатегоризирани като необслужвани в съответствие с параграфи 213—239 или 260 от настоящата част през периода;
 в)
 „Поток по други причини“ включва входящите потоци, които не могат да бъдат свързани с никой от другите посочени източници на входящите потоци, и включва, наред с другото, увеличение на брутната балансова стойност на необслужваните експозиции поради изплатените допълнителни суми през периода, капитализацията на просрочени суми, включително капитализираните такси и разходи, и промените в обменните курсове, свързани с необслужвани кредити и аванси, които са били класифицирани като необслужвани в края на предходната финансова година и оттогава са постоянно класифицирани като такива.
 330.
 Следните експозиции следва да бъдат отчитани в отделни редове:
 а)
 „Вход повече от един път“ включва кредити и аванси, които са били прегрупирани няколко пъти от необслужвани към обслужвани или обратно през съответния период;
 б)
 „Поток на експозициите, предоставени през последните 24 месеца“, представлява кредитите и авансите, които са били отпуснати през последните 24 месеца преди референтната дата и които са били класифицирани като необслужвани в съответствие с параграфи 213—239 или 260 от настоящата част през периода. От тях експозициите, които са предоставени през периода, се отчитат отделно.
 331.
 Изходящите потоци от категорията на необслужваните експозиции се отчитат в съответствие с параграфи 239iii — 239vi от настоящата част и се разбиват по вид (основание) за изходящия поток. В този контекст „изходящ поток поради отписвания“ отразява размера на отписванията през периода, които не могат да бъдат отнесени към никой от другите определени видове изходящи потоци, и включва също така отписванията, свързани с пълното изчерпване на правата на докладващата институция преди изтичането на срока на давност, опрощаване или други причини, възникнали през периода.
 332.
 В случаите, когато дадена експозиция е частично отписана, а останалата част се прекласифицира като необслужвана, изходящият поток, отнасящ се за прекласификацията, и